钦定古今图书集成/历象汇编/历法典/第055卷 > 图
## 钦定古今图书集成/历象汇编/历法典/第055卷 > 图

例

二系可得两行之极大差法从地心丁作丁卯线切小轮于卯因几何〈三卷三十六题〉丁卯切线上方形，与己丁壬丁两线矩内形等。今先有己丁壬丁两数以相乘，开方得卯丁。既卯丁庚形有三边，以求卯丁庚角，是

为两行之极大差。

此差古今测法同，得数小异，别有图表，见后卷。

五度一分。上法用不同心圈，得数无异。

测本轮大小远近及加减差后法第七。

法同上，用三会食。〈此近世歌白泥法今时通用〉
第一，《食总期》之六千二百二十四年，为正德六年辛
未十月。〈西历之月今九月〉初七日子正后二十八刻。〈顺天府时刻下
同〉月全食太阳躔寿星宫二十二度二十五分，平行
为二十四度一十三分。

第二食六千二百三十五年，为嘉靖元年壬午，九月
初六日子正后三十一刻，月全食，太阳躔鹑尾宫二
十二度一十二分，平行为二十三度四十九分。〈今作八月〉
第三食六千二百三十六年，为嘉靖二年癸未，八月
二十六日子正后四十二刻一十分，月食太阳躔鹑
尾宫一十一度二十一分，平行一十三度○二分。〈今作
八月〉

前两会食黄道上相距之中积，视行度。〈减全周〉为三百
二十九度四十七分。中积日。为三千九百八十七日。
平时三刻一十分。于时交周上中积平行度。〈减全周〉为
三百三十四度四十七分。本轮自行。〈减全周〉为二百五
十○度三十六分。因自行度，是生平行。视行之差，五
度以为加减率。

中积之，视行大，平行小，故月在小轮之右。

后两会食黄道上相距之中积，视行度为三百四十
九度○九分，中积日为三百五十四日，平时十二刻
○九分。于时交周上中积平行度为三百四十六度
一十○分，本轮自行为三百一十六度四十三分，因
自行度，是生两行之差，二度五十九分以为加减率。

《中积》之平行大，视行小，因差少，月仍在小轮之右。

第一食月在甲，从甲数前二会之自行中积二百五
十度三十六分至乙即乙，为小轮周上第二食，月离
所在，而乙甲馀弧必一百○九度二十四分，甲丁乙
角之弧为午子五度，是人目所见黄道上两行之差。
又从《乙》〈第二会月离所在〉过戊甲数，三百一十六度四十三
分，至丙即第三会月离所在，而丙乙弧必五十三度
三十七分，丙丁乙角之弧为午未二度五十九分，是
黄道上两行之差。

又乙丁甲角去减丙丁乙角，馀甲丁丙角为子未二
度○一分，为黄道上两行之差。

次并甲乙乙丙弧，得一百六十二度四十一分，以减
全周，馀一百九十七度一十九分为丙己甲弧是周
之大半，即周之心，在其弦内。次作丁庚丑线，定己为
最高，从甲从乙从丙，作甲丁乙丁丙丁各线，丙丁线
割小轮圈于戊。次作乙甲甲戊戊乙三线，成甲乙戊
形。